Downloaded from YTS.MX
Official YIFY movies site: YTS.MX
OTSITE SEDA ÕIGET? SOUL CONNEX
LIHTNE SILMATEST
Palun seiske kollase joone taga.
TEADUS LEIAB NÜÜD TEIE HINGESUGULASE
BRONEERIGE OMA TEST TÄNA
5 724 144 ON LEIDNUD PARTNERI
TAHATE JU TEADA?
TEADUS LEIAB NÜÜD TEIE HINGESUGULASE
BRONEERIGE OMA TEST TÄNA
- Hei! - Tere!
- Kuidas läheb? - Hästi. Sul?
Hästi.
Tule siis. Mul on lõunaks vaid tund aega.
- See saab vahva olema, eks? - Kahtlen selles sügavalt.
„Jah, Laura, see saab olema väga vahva.“
Olgu, läki. Saame asjaga ühele poole.
Mine!
See oli põnev.
Selles jaamas on astmevaba ligipääs.
See ju rikub meie sõpruse ära.
- Ei riku. - Rikub küll. See on kõige lõpp.
Miks?
Kõik meie tuttavad, kes on Testi teinud, haihtuvad pärast hingesugulase kohtamist.
See pole tõsi.
See juhtub igaühega, kohe pärast Testi tegemist.
Oleme Testi tõttu liiga palju häid inimesi kaotanud.
Nad ei läinud sõtta, Simon.
Ei, veel hullem. Nad on armunud.
Äkki su hingesugulane on saja-aastane?
Siis ma armastan teda tema elu lõpuni.
Olgu. Nimeta üks sõber ülikoolist, kes tegi Testi ja kellega siiani kohtume.
- Jonah. - Jonah ja Keerise-Vicky?
Ei. Vicky leidmisest saati ei vasta Jonah isegi sõnumitele.
- Vicky võis ta tappa. Meil pole aimugi. - Või ta on õnnelik.
Jah, ta võib õnnelikuna kuskil keldris kinniseotult karjuda, sokk suus.
Olgu, siin see ongi.
Ütle, et ma teen õige otsuse.
Ei, see on kohutav.
Tore, aitäh.
- Ma olen Laura Sharp. Tulin Testi tegema. - Tere tulemast, prl Sharp.
Kas soovite viimase makse teha?
Tere tulemast soul connexi.
Leiame silmapilkselt teile täiusliku partneri.
Issand.
Su hingesugulane maksab mulle tagasi.
Seda ütlen talle esimese asjana.
Jah, see teeks tutvumise kergemaks.
Muide, ma küsisin Andrealt järele ja ta oleks nõus sinuga kohtingule minema.
See hiiglane?
Ta pole hiiglane.
Ta on üle 210 cm pikk, ametlikult hiiglane.
Olgu, ma siis ei pane teid paari ning sa sured üksi.
Tore.
Siin soul connexis on õnnelikkus omaette teadus.
Sa veel jõuaksid Testi teha. Pole hilja.
Ma ei taha seda teha.
Ma pigem lihtsalt leiaksin ise õige.
See ju ongi kogu asja mõte? Avastamine.
- Sa eemaldad kõik lõbusad osad. - Ei eemalda.
Eemaldad küll. Milleks siis muidu kingitusi pakitakse?
Võiks ju niisama anda: „Säh, see on kuradi röster.
Häid jõule! Ma lahkun.“
See oleks kohutav.
No sina teed sama.
Tõsiselt ka.
„Suhtestaatus“.
Kuradi traagiline?
Vaat kes räägib!
Ja minge otse üles teisele korrusele.
Aitäh, et kaasa tulid.
Muidugi.
Naudin meie viimast ühist päeva.
Lõpeta.
Me kohtume ka edaspidi pidevalt.
Ma luban seda.
Ja sa mitte mingil juhul ei tee seda kõike Dani tõttu?
Ei.
Veidi ehk tema tõttu.
See oli ju kohutav.
Jah.
Isa vihkas teda, lubas minust lahti öelda, juhul kui abiellume.
Tark mees.
Prl Sharp, oleme teie jaoks valmis.
Selge. Noh, oli võrratu sõprus.
Tore oli sind tunda.
Lõpeta.
Mine aga. Mine oma röstri järele.
Me lihtsalt mõõdame teil vererõhku
ja siis teeme teise faasi ära.
Hei!
Ma jään sind igatsema, iga viimane kui päev.
Jee!
Kas sa tähistad?
Minu asja mitte. Sinu asja küll.
- Oi ei, Simon. Mul on kahju. - Pole viga. Ma ei tahtnudki seda.
Koormus oli palju suurem. Vihkan ju tööd.
- Siis läks hästi. Palju õnne! - Väga hästi läks.
Aga tõesti, õnnitlen stardi puhul. See on suur asi. Väga muljet avaldav.
- Andrea võib ka tulla. - See hiiglane?
- Sinust veidi pikem. - Seega hiiglane.
- Sa oled jobu. Tema on see kutt. - Mina.
- Kas Lukas on siin? - Ei, selline värk pole tema jaoks.
Kahju.
Ta on kerge kuivik, aga minu kuivik ja ma armastan teda.
Armas.
Muide, täna kammivad kõik segi.
Oi ei...
Jah, me tähistame.
Siin nad ongi! Kamp, tema on mu sõber Simon.
Hei. Kuidas läheb?
- Hei. Mis su nimi on? - Joshua.
Joshua. Meeldiv tutvuda.
Ma tunnen Laurat ülikoolist saati, kui ta oli 20.
- Olen ta üle väga uhke - Jah.
- Me kõik oleme ta üle uhked. - Jaa.
- Sa ei teinud midagi valesti. - Tegin küll. Keerasin talle.
Minu arvates sa ei keeranud.
- Sa ei teinud midagi valesti. - Kurat.
Kõik korras?
Jah, see on nii armas.
Ma ütlen Lukasele midagi täiesti ebasiirast
ja tema arvates mõtlen seda tõsiselt ja selgub, et mõtlengi.
- „Mul kõht valutab sinust lahus olles.“ - See pani minu kõhu valutama.
- On see tõesti halb? - Kohutav.
- Nii teadki, et olete hingesugulased? - Jah, nii see vist algab.
Kena.
Paljulubav.
- Tere! - Tere!
- Saidki tulla! - Jah!
Jah, see on nii pöörane.
- Tema on Simon. Simon, tema on Andrea. - Tere, Andrea. Rõõm tutvuda.
- Tere, Simon. Kõik hästi? - Jah.
Andrea praktiseerib õena, seega muljet avaldav, et ta siia tuli.
Tore. Vapustav.
Simon tegeleb ajakirjandusega, nii et midagi võib kattuda. Ma ei tea.
Aga võtke endale dringid. Ma tulen hetke pärast tagasi.
- Olgu. - Jah.
Kas sa drinki tahad?
Ei, mul pole vaja.
- Kas sina drinki tahad? - Kas sa tahad?
- Jah, palun. - Tellime sulle dringi.
Kink teile.
Tõesti?
Hei. Kas oled kombes?
Hei. Jah. Kuidas sul läheb?
Hästi. Mis toimub?
Ma messin Luke'ile.
- Jah. Jajah. - Kõik hästi?
Ma lihtsalt soovin talle head ööd ja saadan suudlusi ja rõvedaid asju.
Ära talle ütle, et ma suitsetan.
Miks? Mida ta siis teeks?
Lukustaks mu keldrisse.
See kõlab hästi.
Isa on temast vaimustuses.
- Tõesti? - Jah.
Isa peab teda parimaks kutiks, kes on eal elanud. Täitsa kinnisidee tal.
Kas see on halb?
Ei, aga ma pole sellega harjunud.
Ta kolib Glasgow'st siia, seega me hakkame koos elama.
Tõesti?
Vau.
See on suur asi.
Palju õnne!
- Täiskasvanu värk. - Täiskasvanu värk.
See kõik juhtus nii kähku.
Tead, et ta ei meeldinudki mulle, kui temaga tutvusin?
Ma arvasin, et äkki nad eksisid.
Aga siis sa lasid õlad lõdvaks ja kogu su keha lõõgastus.
Ning sa ütlesid mulle: „Tundsin end justkui pere seltsis olevat.“
Mina mõtlesin, noh, et siis ei tasu sul teda panna.
See on väga kena lugu. Vabandust.
Kus Andrea on?
Vist tantsib su sõpradega. Ta aina lööb oma pead lae vastu ära.
Ta on väga lahe, eks? Tundus, et ta meeldib sulle väga.
Ta on tõepoolest lahe. Sul oli õigus.
Sebi ta ära, siis saame kõik topeltkohtingutel käia.
Topeltkohtingutel? See tekitas mulle hirmujudinaid.
Läki. Peaksime naasma.
Mul ununes mu...
Võta oma vesi.
- Kustuta kuradi suits ära. - Ei, ma veel tõmban seda.
See on rõve.
Ta on seal.
- Hei! - Hei! Siin te oletegi!
Jee!
Teeme keskel suure musi. Läks!
- Kuhu minu musi jääb? - Olgu.
Mis värk teil on?
Mis mõttes?
Te olete väga lähedased.
Me käisime koos ülikoolis. Oleme nagu bestikad.
Bestikad, kes mitte kunagi...
ei käinud?
Kus sa elad?
Vauxhallis. Aga sina?
- Claphamis! - Ei ole nii!
- Kuidas koju lähed? - Kuidas...
- Taksoga. Jah. - Taksoga.
Sõida, kurat!
- Hei. Kõik hästi? - Jah.
Andesta, et hilinesin. Kõik peavad kiiruspiirangust kinni.
Oled kombes? Me oleme kümne minuti kaugusel, eks?
Hirmuäratav, eks?
- Kas sul on uus auto? - Jah.
Kas ma magasin su keskeakriisi maha?
Puhtaks pühitav polster?
Kas me ei räägi asjast?
Seda autot parklas nähes arvaksin, et omanik jäi kahjuks oma nokust ilma
ja peab nüüd selle tropikäruga ringi sõitma.
Sa oled õel. See on kena auto.
Mis sa Andreale ütlesid?
Mitte midagi.
Ma ei teadnud, kas sa tahad privaatsust või mida iganes.
Kas ta on kodus?
Ei, ta on tööl.
Kurat. Vabandust.
- Mis on? Issand. - Ma maksan kinni.
- Aga puhtaks pühitav ju, seega pole viga. - Mul on trennikotis midagi. Oot.
Palun.
- Vabandust. - Ei, hoopis mina vabandan.
Kas ma rääkisin, mis hiljuti juhtus?
Kas ma rääkisin pühapäevast?
Me Andreaga seksisime hommikul, eks.
Ja see oli väga hea hommikune seks.
Tubli töö!
Nii hea oli, et sellest veel kirjutatakse. Me olime endaga väga rahul.
Ja me lamasime järelkumas ning see oli tõesti võrratu.
Ja me lamasime seal, kõiksugu moel õrnad ja armunud,
ning ta vaatas mulle silma ja ütles:
„Ma võin meile hommikusöögi teha
ja äkki siis lähme käime talunike turul ringi?“
- Oi ei... Mida sa siis ütlesid? - „Parem lase mulle kuul pähe.“
Kurat, Simon.
- Ta vist oli üsna pahane. - Paarikesed peavad vahel nii tegema.
Koos igavate asjade tegemine on siirderiitus.
Miks? Kes selle välja mõtles?
Mis seal talunike turul üldse toimub?
Kas talunikke müüakse? Või mida siis?
Kas talunikud on oksjonikaubana lettide peal?
- Turulised: „Kena talunik.“ - Lõpeta!
„Nuumame teda vorstikestega. Keele viib alla.“
- Ime, et Andrea pole sind maha jätnud. - Ta vist ei leia väljapääsu üles.
100% TAGATUD BRONEERIGE OMA TEST TÄNA
Vähemalt said kena uue kleidi.
Uimasteid sain ka.
Üsna hea päev.
Pole paha.
Ma ei küsinudki su ametikõrgenduse kohta.
Minu asemel sai selle Amal.
- Kes on Amal? - Uus kutt, meeldib kõigile.
Ma vihkan Amali.
Ta teeb heategevust ja on musklis.
- On alles persevest! - Jah.
Mul on kahju.
Ei, see on hea.
Ma olen nüüd oma tiimi vanim liige, mis on lahe, eks?
Jah. See on tõesti lahe.
- Üsna lahe. - Jah, väga lahe.
Mida sa siis teed?
- Tapan end. - Kena.
Või siis...
ma ei tea. Võib-olla teen omaenda värgi.
Sul tasub seda teha.
Võib-olla teengi.
Sa oled juba loobumas.
Andesta, et me pole ammu kohtunud.
Andrea on doktoriõppele pühendunud
ja mina, tead, pole ametikõrgendusi saanud ja nii edasi.
Pole viga. Meil mõlemal on oma elu.
Aga igatsesin sind väga.
Mina sind ka.
Kas ma tohin midagi küsida?
Kas su medõe pea oli pisim, mida sa eal näinud oled?
Tähendab, see oli... Helde oleks seda viinamarjaga võrrelda.
Nagu viinamarjaseeme.
Ma ei tea, kuidas ta hambaid peseb. Kus...
Piisavalt väikest harja pole.
Ma ei mõista tema pea mehaanikat.
- Kõik korras? - Jajah.
- Kas kutsun kellegi? - Ei, lihtsalt istu.
Kallis! Palun tõesti vabandust!
- Mul on nii kahju! - Hei.
- Ma olin liiga kaugel. Kas oled terve? - Jah.
Palun tõesti vabandust. Mis toimub?
Ma kohtusin medõega ja nüüd peame eriarsti ootama.
Selge.
Keegi pidavat varsti temaga tegelema.
- Aitäh, et tulid. Tõesti tänan. - Muidugi. Jah.
Ma olen tänulik.
Olgu. Mida sulle öeldi?
Mul mõõdeti vererõhku ja võeti verd.
Nüüd peame skaneeringut ootama, enne kui midagi selgub.
- Oot, ma räägin kellegagi. - Pole vaja.
Ei, ma kutsun õe. Kiire on.
- Tere. Vabandage mind. - Tere.
Vabandust...
Ma lähen.
Aitäh sulle.
Olgu. Räägi siis, mis juhtus.
Anna andeks.
Kas oled kombes?
Jah.
Kindel?
Jah, olen kindel.
Läki!
- Võrratu paik. - Väga kena.
- Hea valik. Ilus sisustus. - Tänan, härra.
Ausalt öeldes ununeb see, et inimesed käivad väljas, teevad asju ja...
Kuulge, meil on au olla esimesed, kellega välja tulite.
Me kõik pole juba ammu sedasi koos olnud.
No te olite lapsetegemisega hõivatud.
- Jah. - Tõsi. Olime tõesti.
- Kuidas tütrel läheb? - Hästi. Ta näeb kartuli moodi välja.
- Ei. - Seda peame nägema.
Ta on imearmas kartul.
- Siin on pilt. - Palun saada fotosid.
- Palun. - Olgu.
- See on väga nunnu kartul. - Tänan.
Kuidas tööl läheb, Lukas?
Pole paha. Kolime laboriga St. George'sesse, nii et...
Lõuna-Londonisse.
Teate, me kolisime Vauxhalli.
- Tore. - Ma ei tea, kas ma... Jah.
- On seal kena? - Jah, võrratu.
- Te saaksite vahel lõunatada. - Muidugi.
- Saaksime. - Jah.
Kes siis last hoiab?
- Laura ema. - Jah.
Mu isal on praegu kodune põetaja,
seega mu ema kasutab igat võimalust, et kodust välja saada.
Mis juhtus?
Ei midagi. Isa kopsud ei tööta hästi, seega tema eest hoolitsetakse praegu.
- Nii kahju. - Vabandust, ma ei teadnud.
Pole viga. Me ju pole tükk aega rääkinud.
Jah.
Andrea, sa õpetad?
Pean loenguid Holloways.
Digitaalse juhtimise aine, mis ongi nii igav, nagu tundub.
Pole nii. Ma loen tema loenguid. Need on võrratud.
Ta paneb neisse palju diginalju.
- Miks me pole teid nii kaua näinud? - Meil on täiskasvanueluga kiire.
Kuidas see on ka?
- See on kohutav. Ma vihkan seda. - See on jube.
- See on kuradi košmaar. - Sa oled tõesti piinlemas.
See on tõsi.
Kas oleme valmis tellima?
Me ei vaadanudki. Vabandust.
Andrea kampuses
on üks koht, kus on nii paarikesed kui ka kolmiksuhted ja neljaksuhted...
Neliksuhted.
Ja kaks inimest on hingesugulased, aga teised kaks pole,
- aga nad kõik kepivad ja... - Tõesti?
- ...ja nad on õnnelikud. Eks? - Jah.
- Nad on hingesugulased? - Võrratu.
Jah. Ma püsin ohutus kauguses, aga nad näevad õnnelikud välja.
Jah, arvata võib.
See Test tekitab igaühes tunde, et tema jaoks on oma inimene,
aga mina ei usu, et armastus on pelgalt kahe vaheline asi.
Noh, aga on. Empiiriliselt on.
Meil on nüüd Test,
seega teame, kes on see üks inimene, keda peaksime armastama. Ülejäänu on vaid...
- Ma ei tea, nagu... - Tühine?
Ei. Tähendab, mitte... Mitte tühine.
Ma ei tea. Raske on öelda. Nagu...
keegi, kes on su elu äärealal.
- Võluv. - Ma ei taha öelda... Ei.
Aga hei, kui sa poleks Laurale raha andnud ja teda Testi tegema viinud,
poleks ma teda kohanud.
- Ta on mulle siiani võlgu. - Jep.
- Tõesti? - Jah.
Mida? Sina viisid ta Testile?
- Jah. - Ma ei teadnudki seda.
See ei tulnud jutuks.
Sa ei öelnud mulle.
- See ei tulnud jutuks. - Olgu.
Ma ei tea, mida ma enam Testist arvan.
- Tore. Seda on hea kuulda. - Ei,
mõistagi on meil väga vedanud ja me oleme armunud, mis on tore.
- „Tore“. - Aga ma sõnastan ümber.
Ma olen nii õnnelik, et Testi tegin.
Ma olen nii õnnelik, et me oleme koos ja armunud ja kõike seda,
aga ma arvasin, et see aitab muuta elu sirgjoonelisemaks
ning ma arvasin, et see klaarib ära kõik mu jamad, ent ei teinud seda.
Olen ikka mina, seega pidanuksin ehk teraapiasse minema.
See on alternatiiv. Kas käid nüüd teraapias?
- Ei. - Tubli.
Jah.
Ma arvan, et Test juhatas mu sinuni ja...
sina oled mu õige ja oled mu elus.
Kui mul on väga raske, siis sa oled mulle toeks.
See on meil ühine asi, mis minu arvates on tõeliselt kaunis.
Mul on sellega väga vedanud.
Noh, mulle juhtumisi meeldib rasketel aegadel su elus olla, nii et...
Näed?
- See toimis. - Hakkab pihta.
- Ma ei tee nalja. - Täiega teed kohe.
Ei tee, ausõna.
Sa vihkad Testi.
Tähendab, see pole minu jaoks. Mina seda ei teeks,
aga ma näen teiesuguseid paarikesi ja asi ilmselgelt toimib, nii et...
Aitäh, semu. Me hindame seda. Minu ja Laura arvates toimib see küll.
Üritasin talle maksta, et vaheajal lahkuda.
- Soovitad siis? - Jah.
Kui sul on neli vaba tundi ja vihkad end, siis anna minna.
- Neli tundi? - Soovitaksin.
Jumal küll.
- Kuulge. - Me oleme siin.
Mida? Noh, me oleme siinpool.
Teeme õige ühe dringi veel? Mis arvate?
- Ma... - Üks veel?
- Kuule, oli tore sind näha. - Sind samuti, mees.
- Lähme lõunale? - Õnnitlen!
- Tore oli kohtuda. - Meeldiv kohtuda.
Ma pean kell kuus ärkama, seega minge te, kui tahate.
- Üks drink veel? - Mul on...
Mul on seminarid ette valmistamata, nii et...
- Tõsi. Sul on õigus. - Aga mine sa.
Võiksid küll.
Ei, mul on koosolekud ja asjad. Ma ei saa minna. Oli tore sind näha.
Olgu.
- Vihkan täiskasvanuelu. - Jah, see on pask.
- Tšau. Hoidke end. - Nägemist.
- Tšau. - Tšau, semu.
Äge õhtu. Olge tublid.
Hei.
Hei. Mis viga?
Ei midagi.
Mis juhtus?
Ma lihtsalt teadsin seda.
- Mis asja? - Teadsin seda. Olen säärane idioot.
- Andrea. - Pole viga. Ma olen alati teadnud.
Andrea. Hei!
- Räägi minuga. - Tahan lihtsalt koju minna.
- Hei! - Hei.
Kuidas läheb?
- Võrratult. Aga sul? - Mul läheb hästi.
- Läki! - Olgu.
Polnud vaja järele tulla. Ma võtnuksin takso.
Sa pead ju inimestega rääkima?
Issand. Ei, kasutan igat ettekäänet, et neist eemale saada.
Nad vaatavad mulle otsa ja ütlevad: „Minu kaastunne su kaotuse pärast.“
Ja mina ütlen: „Tänan.“
Ja siis nad lihtsalt jõllitavad, nagu ma peaksin veel midagi ütlema.
Milline on käsikiri? Mida peaks tegema? Mul pole aimugi.
Sa vist peaksid ütlema:
„Tänan, aga ta oli tohutu homofoob.“
- Tore sind näha. - Tore sind näha.
Aitäh. Tänan tulemast.
- Tere. - Tore sind näha.
Jah, meeldiv sind näha.
Ta ei jäänud 42 aastat pensionile.
Ta tahtis ümmarguse numbriga lõpetada, aga ei suutnud peatuda.
Lõpuks jäi ta pensionile seetõttu, et ei suutnud enam füüsiliselt tööd teha.
Tõesti tore oli kuulda tema endiste töötajate käest, kui lahke inimene ta oli.
Et ta oli korralik, eetikaga mees.
Ta oli ka väga jäärapäine.
Ja tal oli kombeks vimma pidada, nagu see oleks kuldaväärt.
Kui ma olin kuueaastane, võttis ta mind tööle kaasa,
ning ma kakasin tema sekretäri prügikasti.
Aga isa ei andestanud seda mulle eal...
ning ta mainis seda iga mu peika kuuldes.
Ma pidanuksin kõne kirjutama.
Prügikasti sittumise lugu polnudki plaanis?
Kas see oli väga hull?
See oli liigutav.
Kas sul midagi kangemat on?
Andesta, tulin peiedele napi tabletivaruga.
Lollpea olen.
Kuulsin sinu ja Andrea kohta.
Minu arvates te olite võrratu paarike.
Olimegi.
Me olimegi.
Mida sa siis tegid?
Mitte midagi, aga tänan, et mind süüdlaseks pidasid.
Võta heaks.
Ma ei tea.
Ma lihtsalt arvan...
et see vist polnud meie kummagi jaoks piisav.
Luke on võrratu olnud.
Ta on kõigutamatu.
Ta on nii hea isa. Ta teab, millal meie mõlema eest kurti mängida.
Ta näeb nii palju vaeva ega kurda iial. Tead, kui kurnav on abielu sellisega...
Ta jätab meist kõigist halva mulje.
Tunnen juba ta olemasolu tõttu end süüdi.
Vaata teda.
Ta hoolitseb teie lapse eest, sellal kui sa siin narkotsi otsid.
Kas tohin midagi öelda?
Issand, see on kurjakuulutav.
Minu arvates peaksid sa oma isaga ühendust võtma.
Laura.
Sa küll pead end visaks tüübiks, kes midagi ei vaja, aga...
On asju, mida sa tahaksid öelda, ent äkitselt on juba hilja.
Vabandust. Ma isegi ei tea, mis teie vahel juhtus.
- Vabandust, olen omadega läbi. - Ei, ma ise vabandan.
Ma pole kellelegi rääkinud...
aga pidin isa asjad üle vaatama.
Ning...
ma leidsin terve kastitäie vana pornot.
Sa võid kogu kupatuse endale võtta.
Fantastiline uudis. Ma olen rõõmuga selle pärija.
- Ta oleks nii tahtnud. - Jah.
Jah.
Vau.
Ma leidsin ka karbitäie kirju.
Tal oli kirjavahetus naisega, kellega ta vist oli enne mu sündi koos.
Mitusada kirja.
Ja kõigis kirjutab naine talle oma päevast
ja sellest, et igatseb teda ja et ei kahtle iial tema otsuses.
Aga naise elus ei möödu päevagi, mil ta ei...
Ja isa kirjutas talle alati vastu. Nad ei kohtunud eal, ainult kirjutasid.
Ning isa hoidis kirjad alles. Iga viimase kui ühe.
Nendes kirjades on nii palju armastust.
Ma ei näinud seda tema ja mu emaga.
Jeerum.
Jah.
Südantlõhestav. Miks ei läinud isa selle naise juurde?
Sest ta oli sinu emaga koos.
Sest tal olid sina.
Sest ta oli korralik mees.
Sest...
elu on selline.
On ju nii?
Too meile õlut.
Hea küll, säga.
Tol päeval, mil ma Testi tegin...
Kas andsid mulle raha, sest arvasid, et võid mu partner olla?
Ei.
Tore sind näha.
Tänan tulemast.
Aitäh. Ma olen tänulik.
- Hei, mees. - Hei.
- Tore näha. - Kuidas läheb?
- Tead küll. - Jah.
Tänan tulemast.
- Võrratu ärasaatmine. - Tänan.
Laura pabistas, tead.
- Seega... - Ta oli tubli.
Oli jah.
Viimasel ajal on raske olnud.
Ta vist vajab sind.
Ta ei tunnistaks seda eal, aga tead ju, milliseks ta võib muutuda.
Jah. Vist küll.
Viimasel kuul ei lahkunud ta nädal aega voodist.
Ma polnud teda eal nii hullus seisus näinud.
Ta ei öelnud mulle.
Ta pöördub alati sinu poole, kui tahab oma mõtete küüsist pääseda.
Teil on naljad, mida ma ei mõista.
Ja...
Sa oled olnud toeks alati, kui ta on seda vajanud.
Ning ma tahan vaid öelda, et oleme mõlemad sulle tohutult tänulikud.
Võtke heaks.
- Aitüma, mees. - Tänan.
- Nii. Ma peaksin... - Jah.
- Hiljem näeme. Eks? - Jah.
Hei.
Mida sa täna õhtul teed? Kas tead juba?
Võiksid vaadata, mida trollid teevad.
- Ma ei taha... - Hei.
Hei.
- Ma pea minema. - Nalja teed?
Ma pean kaheksaks kohal olema. Töö värk. Tähtis ülemuse värk.
Palun jää siia.
Sa pead vähemalt mõnede peielistega rääkima.
Ära sunni mind seda tegema.
Hei. Oli tore sind näha. Minu kaastunne su kaotuse pärast.
Siiralt räägid?
Tundub nii.
Sascha.
Sascha!
Issake. Nii tugev.
Otsime issi üles.
- Issi. - Mis on?
Ma ei taha minna, issi.
Kuhu sa minna tahad?
Persse.
Laura.
Persse.
- Hei. - Hei.
Teeme kähku. Ma pean naasma.
- Kas sa kohvi tahad? - Jah.
Hei. Kas saaksin kaks musta kohvi, palun?
- Muidugi. - Tore. Aitäh.
- Palun. - Tänan.
Tänan kohtumast.
Ma olen valmis lähenemiskeeldu taotlema.
Laura, mu elu on põrgu olnud.
Sa tulid mu poole ja see oli vapustav, aga sa lahkusid sõnagi ütlemata.
Ma olen messinud ja helistanud. Ma ei teadnud, kas sinuga juhtus midagi.
Tulin su töö juurde, et näha, kas sa oled elus.
Ma ei mõista, mis juhtus.
No sa kasutasid mind ära.
Sa tulid kell kaks öösel mu koju.
Ma olin haavatav.
Sina suudlesid mind, Laura.
Mu isa oli just ära surnud.
Sa kasutasid mind mu nõrgimal hetkel ära.
- Ma ei andesta seda. - Ära käitu, nagu kõike tegin mina.
Ma olen abielus.
Ma soovin, et saaksin... kogu asja kustutada.
Sest ma tunnen end täieliku sitakotina. Ning pean kodus sellega elama.
Sina võid muretult keppida, kellega tahad.
Millest sa küll räägid, Laura?
Ma olen olnud hulluks minemas. Ära teeskle, et see ei tähendanud midagi.
Ei tähendanudki. See ei tähendanud midagi.
Ma tulin sulle isiklikult ütlema, et tegin kohutava vea.
- Ja lahkun nüüd. - Laura.
See on tobe. Ole nüüd.
Ma palun sul mind rahule jätta. Ma tõesti ei taha sind enam näha.
- Madame. - Ära ole veider.
- Kõik hästi? Tere tulemast! - Hei, tervist.
- Kuidas sõit oli? - Hea.
Las ma võtan need.
Siitkaudu.
Hr ja pr Tavistock, teie tuba. Tere tulemast!
- Vau. - Tänan väga. Aitäh.
Olgu öeldud, et ma ei nimetanud meid abielupaariks.
Broneerisin vaid toa kahele.
Ma tean. Pidasin seda naljakaks.
Olgu. Tore.
Pagana päralt, on alles pirakas vannituba!
Magamistoast suuremgi.
Vau. See on väga suur.
Soovi korral võid siin magada.
Täitsa naeruväärne.
Jah.
Lahe.
Šampanja.
„Kuuma kivi õndsus“.
„Müstilise vihmametsa mähis“.
Kas selliseid asju tehaksegi?
Ma pabistan jubedalt.
Mina pabistan ka.
Seetõttu ma vist protseduuride nimesid ette loengi.
- Mida sa teha tahad? - Ma ei tea.
Ma vist...
Ma vist peaksin ühe kõne tegema ja siis võin mobiili välja lülitada,
ilma et see mind painaks või muretsema paneks.
Selge.
Ma lähen ujuma ja lasen sul oma asja teha.
Olgu.
- Simon. - Jah?
See on tõesti tore.
Aitäh.
Edu kõnega!
- Aitäh. - Varsti näeme.
Kas sa rääkisid Robbiega?
Mu arvates on see õige otsus.
Jah.
Jah, hästi. Mul oli täna kolm koosolekut,
nii et ma vist lihtsalt naudin seda kohta, kus ma olen.
Siin on suur vann, seega küllap ma lõõgastun selles ja...
Jah. Kas teeksid talle minu poolt suure musi?
Mina armastan sind ka.
Tšau.
Üritasin säilitada rahu.
Kullake, sa oled alati rahulik.
Kas olete laua jaoks valmis?
Vabandust, kas saaksin laua tühistada?
Ma lihtsalt jään siia ja joon. Tänan.
Tere.
Kas oli hea päev?
Ma käisin jalutamas.
Mul oli pisike paanikahoog.
Kaalusin koju minemist. Peaaegu läksingi. Tulin tagasi.
Käisin duši all. Tunnen end paremini.
Aga sina?
Jaa, ma käisin ujumas.
Kartsin, et sind enam ei näe. Üritasin end uputada.
Ei õnnestunud, seega ma mõtlesin, et üritan hoopis end surnuks juua.
Aga ma olen ikka siin. Kuid enamik mu päevast oli üsna tšill.
See on väga täiskasvanulik.
Jah, ma tean.
Kas sa võtsid tablette kaasa?
Ma tõesti arvasin, et see on sinu töö.
Pagan!
Tänan.
Drinki, proua?
MDMA-d siin vist ei müüda või mis?
Vabandust.
Ma lihtsalt võtan sama, mis temagi.
Tänan. Võite selle ära viia. Suur tänu.
Vabandust, ma lihtsalt...
Ma olen täielikult unustanud, kuidas normaalselt käituda.
Jah, sest see on veider. See kõik on kuradi veider.
Meeldiv tutvuda. Mina olen Gary.
Gary. Meeldiv tutvuda.
Mina olen Sarah.
Sarah, jah?
Mis sind siia tõi, Sarah?
Ma tulin konverentsile.
Mis selle teema on?
Narkosmugeldamine.
Poolt või vastu?
Ma disainin paate, mis töötavad vaikselt.
Transpordivad kaupa edasi-tagasi.
Aga sina?
Ma olen tegelikult jooksus.
Omastasin enda firmalt 15 miljonit.
See on muljet avaldav.
Jah, oligi, kuni nad mu parooli välja nuputasid.
- No mis see oli? - GaryOnLegend41.
Teie drink, proua.
- Tänan. - Võtke heaks.
See on...
See on naljakas kokkusattumus, sest ma vajangi praegu paati, Sarah.
Pean Saint Luciasse põgenema.
Saint Luciasse, jah?
- Seal on väga kena. - Väga kena.
Ma vist saan sind aidata.
- Jah? - Aga ühel tingimusel.
Seda ma arvasingi. Mis see tingimus on?
Ma tahan kohta paadis. Tulen sinuga kaasa.
Kuidas see käiks?
Peaksime hommikul kohemaid lahkuma.
- Otse paadi peale minema. - Enne loojangut Saint Luciasse jõudma.
- Kiire paat. - Ülikiire.
Mis sinna jõudes saab?
- Ostame kogu alko kokku. - Joome riigi tühjaks.
Siis võtame ette tabletid.
Ja heroiini, kui seda on.
Üks tingimus on veel.
Mis see on?
Peaksime keppima iga päev, ööpäevaringselt,
sest mul on täitmatu suguiha.
- Tõesti? - Jah, kahjuks see on tingimatu.
Noh...
Kui sedasi saan paadi...
Selle peale võtame, Gary.
Miks mitte, Sarah?
Põrgu päralt!
- Äkki seitsmendal? Ma olen siis Iirimaal. - Ma olen siis Walesis.
See toimiks. Kohtume poolel teel paadis.
Otsustatud. Otsi mind Iirimaal üles kohe, kui su igav töö saab Walesis tehtud.
- Kas annad vihje, kus Iirimaal? - Ei, sa pead ära arvama.
Või ma messin sulle info. Kumb iganes on kergem. Pean lõpetama.
Lukas külastab teisipäeval Saschaga Glasgow' vanaema. Ehk saame öö koos veeta.
- Mul on siis intervjuu Hispaanias. - Kas sa piinad mind meelega?
Jah, selle järgi teengi oma graafiku.
Järgmisena sobiks mulle ehk 23. kuupäevaga nädalalõpp.
See on nii kaugel. Mida ma senikaua tegema peaksin?
Prindi mu nägu välja ja pane see seinale.
- Ja jõllitan seda igatsevalt? - Jah.
- Erektsiooniga? - Jah.
- Sa oleksid vapustav isa. - Miks? Sest minu oma on jobu?
Nüüd.
Mu ema küsis su kohta.
Tõesti?
Jah. Ta küsis: „Kuidas tal läheb? Kas kohtute veel?“
Ma ütlesin: „Jah. Tead mida? Kohtumegi vahel.“
Ma ütlesin: „Me oleme siiani väga head sõbrad.“
- See rõõmustas teda. - Ütlesid, et oleme head sõbrad?
- Ma ütlesin, et oleme väga lähedased. - Nii lähedased.
Ütlesin, et oleme nii lähedased, et ma olen vahel lausa su sees.
- Nüüd. - Üldse pole lähedal.
- Millal nad lahku läksid? - Ma olin siis kaheksane või üheksane.
Kas nägid isa ka pärast seda?
Noh, tal oli uus pruut, kes oli joodik ja üleüldse jube.
Ja ühel nädalavahetusel võttis isa mu auto peale
ning ma ütlesin talle, et ma lihtsalt ei taha sinna minna.
Küsisin: „Kas me ei võiks lihtsalt kahekesi koos aega veeta?“
Isa jäi siis väga vaikseks
ja pööras autoga otsa ümber
ning viis mu tagasi kodu juurde ja pani mu seal maha.
Rohkem me teda ei näinudki.
Mis pilk see on?
Sa ju tead, et mind erutab see, kui sa minuga avameelne oled?
Põrgu päralt...
Sa oled pervert.
Mind kutsuti hiljuti tööl jutule.
Firma tahab, et avaksin harukontori Hongkongis.
Üritame rahvusvaheliseks saada.
See kõlab üsna suure võimaluse moodi.
Jah.
See viiks mu väga kaugele.
Jah.
Nii. Ma saadan sind ära.
Ei, pole vaja.
- Kindel? - Jah.
Aitäh.
Ma ei saa Lukast maha jätta.
Ma ei palukski sul seda teha.
Ma armastan sind.
Jah?
Ma armastan sind ka.
Lase nüüd jalga!
Claire läks vist sisse.
Hei, Simon! Simon!
Hei.
Hei, semu.
- Tore sind näha. - Sind samuti.
- Tere, sina. - Tere, sitapea.
Kuidas läheb?
Jah, hästi.
Kas me... Kas läheme sisse?
- Jah? - Jah.
- Tore. - Kas said parkida?
- Sealpool. - Kena.
Kuule...
Oleks tore, kui ma saaksin sinuga hiljem korralikult vestelda.
Jah. Muidugi.
Tore.
Kuidas läheb? Ootan tänast pikisilmi.
Daamid ja härrad, palun tõuske pruudi ja pruudi jaoks püsti!
Imeilus!
Siin ta ongi!
- Hei, semu. Kuidas läheb? - Hei.
- Hästi, mees. Hei. - On sul tore?
Jah. Aga sul?
Jah. Õigus jah, las ma võtan sulle dringi.
Ma just tellisin terve ringi. Kas tahad ka midagi?
- Jaa, persse kah. Tekiilat. - Olgu.
Vabandust, mees. Kas saaksin ühe tekiila?
- Aitüma. - Tänan.
- Kuidas sul siis läheb? Hästi? - Jah. Aga sul?
Jah, elu on praegu tegelikult päris hea.
Sascha on nii heas vanuses
ja Laura...
Laura on praegu heas seisus, seega mul on tõeliselt vedanud.
Seda on rõõm kuulda.
Aitäh.
Kuule, Simon, ma pean küsima.
Kas sinu ja Lauraga juhtus midagi?
Mis mõttes?
Ma ei tea. Kas midagi juhtus?
Me justkui pole sind terve aasta või midagi näinud, mees.
Milles ka asi poleks, küll leiame lahenduse.
Laura kindlalt igatseb sind. Mina ka.
Ei, mees.
Meil on kõik kombes. Me saame läbi sama hästi nagu alati.
Vähemalt minu arvates.
Mul on lihtsalt tööga nii kuradi kiire olnud.
- Ma pole kellegagi kokku saanud. - Olgu. Oled kindel?
Ma arvan küll. Kui just tema midagi ei öelnud. Ma...
- Ei. Hei, kuule... - Jah.
- Tore. Ma muretsesin. - Olgu.
Lihtsalt kuradi parem on, kui sa meie elus oled.
- Seega... - See on...
- Väga kena sinust. Tänan. - Pole tänu väärt.
Oot, mis siis toimub?
Laura sõnul sa lähed Hongkongi tööle.
Ei, ma pidin sellest loobuma. Mul on siin liiga palju teoksil.
Aitüma, semu. Selge.
Selge. Paljud asjad hoiavad sind siin.
Peaksin need teistele viima, sest nad...
- Ma tean, vabandust. - Tore, et saime vestelda.
- Jah. - Kuule, varsti näeme.
- Olgu. Varsti näeme. - Tänan.
Hakkame tantsima. Ära purjuspäi rooli taha istu!
Ei, see on alkoholivaba.
Tubli mees! Hüva, varsti näeme.
SK-84 Amsterdami väljub kümne minuti pärast 10. väravast.
Viimane teavitus. Lend SK-84 Amsterdami...
Hei. Kus sa oled?
Hei. Kuule...
Ma olen ikka kodus. Ma vist ei saa tulla.
- Nalja teed? - Andesta.
Ma ütlesin, et käin Jenniega ära, aga Jennie ei saanud mind kätte
ja helistas Lukasele. Kogu asi on košmaar olnud.
Kas sa oled seal?
Jah. Ma seisan väljuvate lendude alas nagu kuradi tohman.
Palun vabandust. Ma tahaksin seal olla.
Ei, ära vabandada. Pole viga. See on lihtsalt... pettumus.
Äkki sul tasub siiski minna?
- Kena reis. Kõik on broneeritud. - Ei, see on sinuta mõttetu.
Palun vabandust.
Palun ära vabanda. Ma pole...
- Laura, autovõtmed? - ...su peale pahane...
- Pean lõpetama. Vabandust. - ...vaid ootasin seda
tegelikult...
Jess!
Ma ei saa juhtida!
- Ma olen nii koba! Kas sinu iste liigub? - Ei.
Tubli töö! Võitsite!
Jaa. Imeilus.
Jah.
Jess!
Olgu, ära kaugele mine.
Mäng läbi. Kas proovite uuesti?
- Täielik jura. - Mäng läbi.
- Hüva. Viskame järgmisena klounide pihta? - Jah.
Kurat. Lukas, palun vabandust. Ma ajasin kuupäevad sassi.
Jah. Ei, pole viga. Ma tühistan selle.
Jah. Noh, ma tulen homme kohemaid koju.
Asun varakult teele. Ei, pole viga. Tee talle mu poolt musi. Armastan sind.
Kas sa mõtled eal Andrea peale?
Vahel.
Ta teadis, eks?
Kas sa armastasid teda?
Ma üritasin.
Vabandust.
Ära vabanda.
See polnud eal nii nagu sinuga.
Jah, aga küllap tema meenutab igat hetke,
kaheldes, kas sa mõtlesid tõsiselt seda, kui ütlesid: „Ma armastan sind.“
Mis toimub?
Me teeme inimestele haiget.
Ja nad isegi ei tea, et me neile seda teeme.
Lahutus on tavaline asi.
Ära hakka.
Seda juhtub pidevalt.
Meil on laps.
Isegi lastega paarid lahutavad.
Ma ei kavatse Lukast maha jätta.
Sa vist ei mõista, kui keeruline see minu jaoks on.
Arvad, et mul on kerge?
Tead, mis juhtub iga meie kohtumise järel? Ma pean üksi koju minema ja pimedas istuma
ning lihtsalt ootama, kuni sa suvatsed minuga taas kohtuda.
Ning mul on abikaasa ja laps ja täiuslik elu, mida aina rikun.
Tunnen end koletisena iga kord, kui mees on minuga kena.
Ma tean. Ma mõistan.
Ei.
Sa ei mõista. Sina saad kõik head palad.
Vabandust. See on sinu jaoks kerge. Lihtsalt on nii.
Mida sa teed?
Ma ei kavatse kuradi aluspükste väel vaielda.
Olgu. Kas ma panen siis ka riidesse?
Mulle ei piisa enam sellest.
Mida sa öelda tahad?
Sa pead ta maha jätma.
Lõpeta. Sa lubasid mulle.
- Jah, aastaid tagasi. - Ei, sa lubasid mulle.
Inimesed muutuvad. Ma võin muutuda.
Vaevalt sa enamat tahad, Simon.
Ma varjan asju su eest meelega, sest sa ei tuleks nendega toime.
Muud ma ei tahagi, kui kõigi kogemuste ajal sinuga olla.
Aga ma ei taha, et oleksid.
See pole meie värk. Mul on selleks keegi olemas.
Ma armastan Lukast, tõesti, ega taha teda maha jätta. Ma ütlesin seda.
Mul on kahju.
Võib-olla sa peaksid Testi tegema.
See tõesti toimib ja võib sulle kasulik olla.
See on sinu lahendus?
Ma tahan, et sa oleksid õnnelik.
Ma ei pea Testi tegema. Tean juba, et sina oled see õige,
mu hingesugulane.
Aga ma pole.
Ma olen sulle alati toeks olnud. Ära väida, et ma saan vaid head palad.
Ohverdasin poole oma elust sulle, sest armastan sind. Kas pole selge?
See ei pidanud eal enamat olema.
Jah.
Põrgu päralt...
Sa päriselt ka lahkud?
Ära ole nii rumal. Sa käitud nagu kuradi laps.
Sa käitud nagu kuradi laps, Simon! Tule tagasi!
Sa käitud nagu kuradi laps.
Aga ära minu pärast muretse, sest tulen sinuta toime.
Küll tuled jah.
Persse.
- Hei. - Ära püsti tõuse.
- Tere. Meeldiv tutvuda. - Tere.
- Tänan tulemast. - Vabandust, et nõnda hilinesin.
Mis sa nüüd! London ja tipptund ju.
- Sa jooksid. - Jah.
Hei.
Tere! Nii tore on sind näha!
Jah.
Manny tegi kord mu ajakirja jaoks ühe asja.
Tema sõnul oli sul järjest mitu jubedat kohtingut.
- Ta ei eksinud. - Selge.
Ta ütles mulle: „Sa pead temaga kohtuma,
sest ta on hiljuti vaid jobudega tutvunud.“
Ma mõtlesin: „Mis, sa siis lisad mu nimekirja?“
- Manny reklaamis seda kohtingut nii? - Jah.
- Jajah. - Tore. Aitäh, Manny.
Kas sa oled eal kellegagi kohtudes mõelnud:
„Millega ma küll jätsin sulle mulje, et võin säärase friigiga läbi saada?“
- Ma tean, mida sa silmas pead. - Jah.
- Olen seda tihti kogenud. - Manny sõnul sa vihkad Testi.
See veenis mind.
Ma vihkan seda. See rikkus kõigi elud ära. Aga sina?
Jaa, täiega vihkan.
Soovin, et seda pagana asja poleks avastatud. Kuradi teadlased!
Me võime olla viimased kaks inimest, kes vastu panevad.
Jah. Jätkame hetke pärast. Ma tulen kohe tagasi.
- Tema nimi on Patrice. - Patrice.
Ja ta elab Argentinas.
Jah. See on veidi tülikas, aga me kohtume taas oktoobris ja...
Räägime iga päev ja ta on lihtsalt tõeliselt kuum.
See on võrratu, sest sa olid ju üsna Testi vastu.
Mis siis juhtus?
Nojah...
- Ma muutsin meelt sinu tõttu tegelikult. - Mida? Kuidas?
Kuule, ma tean, et Simoniga oli midagi teoksil.
Võib-olla oli miski, võib-olla mitte. Ma ei tea. Pole tähtis.
Tean vaid seda, et ta kindlalt armastas sind.
Ja et midagi oli...
Aga ma pole Simonit ammu näinud.
Jah. Ausalt ka, pole viga. Ma mõistan.
Ning ma olin selle pärast väga kaua endast väljas,
aga ma lihtsalt mõistsin,
et pärast kogu seda aega oled sa ikka Lukasega koos.
Eks? Ja tema on ikka sinuga.
Ja see on igavene.
Ja te olete tõesti õnnelikud, eks?
Jaa. Jah.
Ma... Ma armastan Lukast.
Oleme tõesti väga õnnelikud.
Näed, see mind veeniski. Sina oled tõend.
Ja Patrice'iga tutvudes ma lihtsalt tundsin seda.
Ma rõõmustan su pärast.
Tänan.
Ma elan siin.
Olgu.
See oli lõbus.
Oli jah.
Kas meil tasub seda uuesti teha?
Jah. Ikka. Teeme seda.
Näed, nii lõbus on ise valikuid teha.
Peatse kohtumiseni!
- Tere. Andesta, hilinesin. - Tere, Jennie.
- Pole viga, arvestasin Jennie ajaga. - Käi kuradile.
- Sa lõhnad hästi. - Sina samuti.
- Kas oled siis valmis teda tutvustama? - Jep, muidugi.
Olgu, siis on lihtsalt siia toole vaja. Jay on vist valmis.
Kas ta teab, mis peatükki loeb?
- Jah. Üheksandat või kümnendat. - Olgu.
Ta pole otsustanud. Tead ju, milline ta hetkel on.
- Tere. - Vähemalt on siin drinke.
Jah. Palun.
- Kas tohime? - Tänan.
Tere.
Simon.
- Indi. - Kuidas sul läheb?
- Kuidas läheb? Tore näha. - Hästi.
Indi kirjutas suvenumbri jaoks ja peab tähtaegadest tublilt kinni,
- mis on haruldane. Aitäh sulle! - Kena sinust. Viimati ta nii ei öelnud.
Kuidas algus teile meeldis?
Ma tegelikult... Minu arvates on see väga huvitav.
Kes see on?
See on...
See kutt käis ühe mu sõbraga.
Üsna ammu, seega ma pole teda aastaid näinud.
Ta on Culture'i ajakirjanikuga, kes loodetavasti kajastab meid siis hästi.
Kas tuled?
Tead, Jennie, kas sa teeksid tutvustuse ise?
Mida? Mis viga?
Ma lihtsalt... Ma vist ei tunne end eriti hästi.
Jah. Olgu. Mulle ju meeldib avalikult kõneleda.
Tervist ja tere tulemast, kõik!
Võrratu on teid täna õhtul siin näha.
Meil on teie jaoks väga eriline õhtu plaanis.
„Isegi kui naine suutnuks oma tundeid sõnadesse panna,
oli ta kindel, et Craig neid ei mõistaks.
Ta ei tundunud olevat mees, keda südameasjad liigutaksid.
Millisele naisele meeldiks hääl, mida teeb mees,
kellega ta esimest korda suhtles täiskasvanute tekstisõnumite teenuse teel?
Aga ta siiski ei mõistnud põhjust.
Andrew' sõnumid olid järgmise kuue tunni vältel lihtsalt teistsugused.
Tema jaoks olid saadaval samad tähed ja kirjavahemärgid.
Sama peamine sõnavara koos oma nippide, vigade, piirangute ja ulatusega.
See oli lähedasem tundele kui keelele.
Nende sama 26 tähestikutükiga
ja kõigi viisidega, kuidas inimesed olid õppinud neid liitma
ja tükeldama, suutis mees sideme esile manada.“
Laura!
Tahtsid lihtsalt lahkuda? Ei ütle: „Tere, Simon. Kuidas läheb?“
Tere, Simon. Kuidas läheb?
Mul läheb hästi, tänan küsimast. Aga sul?
Sa näed hea välja.
Tänan. Sina samuti.
Kuidas Lukasel läheb?
Tal läheb kenasti.
Ja Saschal?
Hästi läheb.
Tore.
Ma olen siin tüdruksõbraga.
Võrratu.
Jah, ongi.
Kas ta on sinu...
Mu röster?
Ei.
Kui kaua olete koos olnud?
Mitte kaua.
Üritan eluga edasi minna sellest saati,
kui sa kõik persse saatsid ja lahkusid.
- Seda tegid sina, mitte mina. - Palun, ei.
- Ma helistasin sulle nii mitu korda. - Ma ei saanud lihtsalt kõnedele vastata.
Ma ei saanud lihtsalt... vastata.
Ma kolin Californiasse.
Mulle pakuti töökohta ja see on hea võimalus.
Ja mind ei hoia siin enam miski, nii et...
Ei, ju vist mitte.
Kuu aja pärast lahkun.
Ma pean minema ja selgitama, miks ma välja läksin.
Aga tõesti tore oli sind näha.
Ma ei oska kedagi teist armastada.
Ainult sind.
Sa oled nagu...
Sa oled mu jaoks nagu kuradi heroiin.
Sa pole heroiini proovinud.
Sa ei tea. Ma võisin proovida.
Tean küll.
Vau.
Vau!
Võrratu paik.
Tahan sisse karata. Tahan sisse karata.
Üritasin oma isaga ühendust võtta.
Vau. See on hiiglasuur asi.
Ta...
suri neli aastat tagasi.
Keegi ei teavitanud meid.
Issand, Simon. Mul on tõesti kahju.
Ei, ära kurvasta. See on...
Ma polnud teda umbes... 35 aastat näinud.
Ma ei teagi, mida ootasin,
millist väljamõeldud hingerahu lootsin saada.
Oh, Simon...
Miks sa siis talle helistasid?
Ma ei tahtnud rohkem kahetsusi.
Pidanuksin sulle ütlema.
Pidanuksin su Testi päeval ütlema, et ma armastan sind.
Pidanuksin keelama sul siseneda.
No miks sa arvad, et see oleks mind peatanud?
Kobi merre!
Mis see on?
Ma kaklesin aknaga ja kaotasin.
Milline see naine välja nägi?
Pole sinu asi, mida ma aknaga teen.
Tal olid väga teravad hambad, eks?
Kus sa selle naisvampiiriga kohtusid?
Parklas. Ma küsisin ta käest: „Kas sa sõid juba?“
Ja mida ta ütles?
„Veel mitte.“
Ma küsisin: „Kas tahad ampsu?“
Ma mõistsin valesti olukorda, millesse olin sattunud.
Sedasi.
Ma pean vastama.
Tere! Hästi läheb. Aga sul?
Jaa. Ei, väga hea.
Kõik tulid kohale.
Me vist müüsime tuhatkond lausa.
Jah, täpselt. Kuidas sul läheb?
Tõesti?
Kas ma norskasin öösel?
See olid sina? Mina arvasin, et kraken.
Kuidas ma saan sulle meeldida?
See on võrratu, väga lohutav heli.
Umbes nagu...
See on väga sensuaalne.
Kui palju meil aega on?
Auto on siia teel.
Selge.
Millal sa lahkud?
Nädala pärast.
Äkki ma saaksin kaasa tulla?
Kuidas see käiks?
Peaksime kohe lahkuma. Ma ei saaks enne kodus käia.
Jah, sa ei saaks kodus käia.
Peaksime minema otse lennujaama ning edasi Ameerikasse...
Leidma seal laheda korteri.
Väga laheda, milles on nahksohvad.
Rõvedad sohvad. Kõik puhtaks pühitavad.
Ostame kogu alko kokku.
Joome riigi tühjaks.
Leiame kähku mõne diileri.
Siis võtame ette heroiini.
Ja kräki, kui seda on.
Oleme enda kraamist pilves.
Seksime päev läbi.
Palju seksi ja uimasteid, lakkamatult.
Me sureksime ühe kuuga.
Aga see oleks vägev kuu.
Parim.
Kas ma tegin sulle halba?
Mis mõttes?
Kas ma ei lasknud sul õnnelik olla?
Laura...
Need sinuga koos veedetud ajad...
on mu elu tipphetked olnud.
Sama.
Auto saabus.
Saadan sind välja.
Palun, ei.
Hei!
Jään sind igatsema.
Iga viimane kui päev.
Tõlkinud Silver Pärnpuu